
PROJEKTO ,,PASLAUGŲ ŠEIMAI PLĖTOJIMAS BIRŠTONO SAVIVALDYBĖJE“ PARTNERIŲ ASMENINIO ASISTENTO PASLAUGOMS ORGANIZUOTI IR TEIKTI ATRANKOS TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk8045050]	1. Projekto „Paslaugų šeimai plėtojimas Birštono savivaldybėje“ (toliau – projektas) partnerių asmeninio asistento paslaugoms organizuoti ir teikti atrankos tvarkos aprašas (toliau – Aprašas) nustato reikalavimus, keliamus galimiems projekto partneriams, jų teikiamoms paraiškoms, projekto partnerių atrankos konkurso organizavimo tvarką (toliu – atrankos konkursas), Projekto ,,Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos komisijos (toliau – komisija) darbo organizavimą ir kitas sąlygas. 
2. Aprašas parengtas vadovaujantis:
2.1. 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašu, patvirtintu Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“;
[bookmark: _Hlk5713557]2.2. Asmeninio asistento paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 „Dėl asmeninio asistento paslaugų organizavimo ir teikimo tvarkos aprašo patvirtinimo“.
3. Projekto partnerių atrankos tikslas – užtikrinti skaidrią, viešą ir objektyviais kriterijais paremtą projekto partnerių, kurie teiks kokybiškas asmeninio asistento paslaugas Birštono  savivaldybėje, atranką. 
4. Tikslinė grupė – asmenys nuo 16 metų, kuriems Lietuvos Respublikos neįgaliųjų socialinės integracijos įstatymo numatyta tvarka nustatytas neįgalumo lygis arba darbingumo lygis dėl fizinės (judėjimo, regos, klausos, vidaus organų sutrikimai ir (ar) kompleksinės negalios, visiškai arba vidutiniškai apribojančios jų veiklą, dalyvumą (orientuotis, judėti, dirbti ir savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba. 
5. Numatoma projekto trukmė – iki 2020 m. vasario mėn. 29 d.
6. Atrankos konkursą organizuoja Birštono savivaldybės administracija (toliau – savivaldybės administracija). 
	7. Apraše vartojamos sąvokos: 
	partneris – asmeninio asistento paslaugų asmeniui (šeimai) teikėjas, išreiškęs norą tapti projekto partneriu, laiku pateikęs visus reikalingus atrankai dokumentus, komisijos atrinktas dalyvauti projekte ir pasirašęs jungtinės veiklos sutartį dėl projekto įgyvendinimo;
asmeninio asistento paslaugos – namų ir viešojoje aplinkoje (palydint ir komunikuojant) individualiai asmeniui iki 4 val. per parą septynias dienas per savaitę teikiama pagalba, padedanti įgalinti jo savarankiškumą ir užtikrinti jo gyvybines veiklos funkcijas (asmens higiena, mityba, judėjimas/mobilumas, socialiniai santykiai ir aplinka);
[bookmark: _Hlk8047716]	asmeninio asistento paslaugų teikėjas – savivaldybės administracija ir (ar) jos atrinkti projekto partneriai.
	Kitos Apraše vartojamos sąvokos suprantamos taip, kaip jos apibrėžtos Lietuvos Respublikos neįgaliųjų socialinės integracijos įstatyme, Lietuvos Respublikos socialinių paslaugų įstatyme, Lietuvos Respublikos nevyriausybinių organizacijų plėtros įstatyme. 
	
II SKYRIUS 
REIKALAVIMAI PROJEKTO PARTNERIAMS

			8. Galimi projekto partneriai (toliau – partneris) - nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme; viešieji ir privatieji juridiniai asmenys; fiziniai asmenys, vykdantys ūkinę komercinę veiklą, išreiškę norą būti kompleksinių paslaugų šeimai teikimo partneriu ir atrankos konkursui pateikę paraišką; 
		9. Partneriai turi atitikti jiems keliamus reikalavimus:
9.1. vykdomos veiklos turi būti susijusios su pagalbos asmeniui (šeimai) (ypatingai neįgaliesiems) teikimu ar panašaus pobūdžio veikla;
9.2. projekto įgyvendinimo laikotarpiu turi (gali užtikrinti) pakankamus žmogiškuosius ir materialinius išteklius, reikalingus asmeninio asistento paslaugoms teikti, pagal Asmeninio asistento paslaugų organizavimo ir teikimo apraše, patvirtintame Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 ,,Dėl asmeninio asistento paslaugų organizavimo ir teikimo aprašo patvirtinimo“, nustatytus reikalavimus ir tvarką;
9.3. yra įvykdęs pareigas, susijusias su mokesčių ir socialinio draudimo įmokų mokėjimu pagal Lietuvos Respublikos teisės aktus;
[bookmark: _GoBack]9.4. nėra iškeltos bylos dėl bankroto arba restruktūrizavimo, nėra priimtas kreditorių susirinkimo nutarimas bankroto procedūras vykdyti ne teismo tvarka;
9.5. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo.
10. Prioritetas teikiamas partneriui, kuris:
10.1. įregistruotas ir veikia Birštono savivaldybėje;
10.2. ne mažiau kaip 5 metus vykdo veiklą pagalbos asmeniui (šeimai) srityje;
10.3. turi didesnę veiklos, susijusios su paslaugų neįgaliesiems teikimu, patirtį;
10.4. planuoja per visą projekto įgyvendinimo laikotarpį asmeninio asistento paslaugas suteikti ne mažiau kaip 10 asmenų, atitinkančių Aprašo 4 punkte nurodytą tikslinę grupę;
11.  Partneriai per visą projekto įgyvendinimo laikotarpį turės: 
11.1. į projekto veiklas įtraukti jungtinės veiklos sutartyje nustatytą paslaugų gavėjų skaičių;
11.2. viešinti veiklą pasitelkiant įvairias viešinimo priemones, kurios pasieks asmenis su fizine ir (ar) kompleksine negalia: informaciniai plakatai neįgaliųjų organizacijose, seniūnijose, straipsniai spaudoje ir projekto vykdytojo bei partnerių svetainėse.

III SKYRIUS
PARAIŠKŲ ATRANKOS KONKURSUI TEIKIMAS IR REIKALAVIMAI PARAIŠKOMS 

12. Projekto partnerių atrankos konkursas skelbiamas viešai Birštono savivaldybės interneto svetainėje www.birstonas.lt . 
13. Partnerių atrankos konkursui pateikiama užpildyta Paraiška dalyvauti projekto „Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos konkurse (toliau – paraiška) (Aprašo 1 priedas). Pateikiamas vienas paraiškos ir prie jos pridedamų dokumentų egzempliorius.
14. Atrankoje dalyvaujantis partneris konkursui gali pateikti ne daugiau kaip vieną paraišką. Jeigu pateikiamos kelios paraiškos, vertinama pirmiau pateikta. 
15. Paraiška turi būti užpildyta lietuvių kalba kompiuteriu ir kartu su kitais teikiamais dokumentais susegta į aplanką. Kartu su paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta ar nesusegta paraiška nebus vertinama. Visi paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė. Paraiška turi būti pasirašyta asmens, turinčio teisę veikti partnerio vardu, nurodant vardą, pavardę ir pareigas bei patvirtinta antspaudu, jei tokį antspaudą partneris privalo turėti.
16. Kartu su paraiška privaloma pateikti šiuos dokumentus:
16.1. partnerio steigimo dokumento kopiją (pvz. nuostatai, įstatai, steigimo sutartis). Šio dokumento pateikti  nereikia, jei projekto partnerių atrankoje dalyvauja savivaldybės biudžetinės įstaigos arba viešosios įstaigos, kurių savininkė yra savivaldybė;
16.2. partnerio darbuotojų, teiksiančių paslaugas, išsilavinimą ir kvalifikaciją įrodančius dokumentus;
16.3. vadovo ar jo įgalioto asmens, privataus juridinio ar fizinio asmens pasirašytą laisvos formos pažymą, kad:
16.3.1. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
16.3.2. nėra įsiteisėjusio  teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo;
16.3.3. yra įvykdytos pareigos, susijusios su mokesčių ir socialinio draudimo įmokų mokėjimu.
		17. Partneris, gali pateikti ir kitus dokumentus ir (ar) informaciją, galinčius padėti vertinti paraišką.
		18. Atrankoje dalyvaujantys partneriai paraiškas teikia Birštono savivaldybės administracijai (toliau – savivaldybės administracija), adresu Jaunimo g. 2, Birštonas. Paraiška turi būti pateikta paštu, įteikta pašto kurjerio arba tiesiogiai ar kitu būdu pristatyta savivaldybės administracijai.
		19. Paraiška teikiama užklijuotame voke, ant kurio užrašytas konkurso pavadinimas „Projekto „Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos konkursui“. 
	20. Paraiška turi būti pateikta iki konkurso skelbime nurodytos paskutinės paraiškų pateikimo dienos ir valandos. Jeigu paraiška siunčiama paštu ar per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta galutinė paraiškų pateikimo data. Apie gautą paraišką, jai suteiktą numerį pareiškėjas informuojamas elektroniniu paštu per 3 darbo dienas nuo paraiškos pateikimo dienos.
	21.  Visos teikiamos dokumentų kopijos privalo būti patvirtintos pagal Dokumentų rengimo taisykles, patvirtintas Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“.
	22. Paraiškos, pateiktos kitu nei konkurso skelbime nurodytu būdu ir (ar) nurodytu adresu, neregistruojamos ir nevertinamos. Pareiškėjas apie tai informuojamas elektroniniu paštu per 3 darbo dienas nuo paraiškos pateikimo dienos.
	23. Partneris iki galutinio paraiškų  pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu komisija jį gauna raštu iki paraiškų pateikimo termino pabaigos.
	24. Konkursas laikomas įvykusiu, jeigu gaunama bent viena paraiška.
	25. Atrankoje dalyvaujantys partneriai, rengdami paraiškas, turi teisę gauti informaciją ir konsultacijas su konkursu susijusiais klausimais, kurias pagal kompetenciją teikia konkurso skelbime nurodyti kontaktiniai asmenys. Informacija pareiškėjams teikiama iki paskutinės paraiškų pateikimo darbo dienos pabaigos.

IV SKYRIUS 
 KOMISIJOS SUDARYMAS IR DARBO ORGANIZAVIMAS

	26. Atrankos konkursui pateiktas paraiškas vertina ir siūlymus dėl partnerių sąrašo sudarymo teikia komisija, kurią sudaro savivaldybės administracijos direktorius. Komisija sudaroma iš ne mažiau kaip 3 asmenų.
	27. Komisijos tikslas – įvertinti projekto „Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos konkursui pateiktas paraiškas, atrinkti partnerius ir teikti savivaldybės administracijos direktoriui siūlymus dėl partnerių sąrašo sudarymo. 
	28. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais,  šiuo Aprašu ir kitais teisės aktais.
	29. Komisijos darbą organizuoja ir jai vadovauja Komisijos pirmininkas, jo nesant – Komisijos pirmininko pavaduotojas.
30. Komisiją techniškai aptarnauja sekretorius, paskirtas savivaldybės administracijos direktoriaus įsakymu (toliau – sekretorius), kuris pradėdamas darbą komisijoje pasirašo konfidencialumo pasižadėjimą (Aprašo 2 priedas).
31. Komisijos sekretorius:
31.1. atlieka paraiškos administracinės atitikties vertinimą;
31.2. rengia posėdžių darbotvarkę ir posėdžių protokolus;
31.3. ne vėliau kaip prieš 3 darbo dienas iki komisijos posėdžio pradžios informuoja komisijos narius apie posėdžio datą, laiką, vietą;
31.4. supažindina komisijos narius su pagrindinėmis paraiškų vertinimo procedūromis;
31.5. pateikia atsakymus į komisijos narių klausimus, susijusius su partnerių atranka;
31.6. renka komisijos narių užpildytas vertinimo anketas ir apibendrinęs paraiškų vertinimo rezultatus ir pateikia komisijai svarstyti;
31.7. vykdo kitus komisijos pirmininko pavedimus;
31.8. atsako už komisijos dokumentų tvarkymą, saugo komisijai pateiktus dokumentus ir komisijos posėdžių protokolų originalus.  
	32. Komisijos darbo forma yra posėdžiai. Komisijos posėdžiai yra uždari.
	33. Pirmasis komisijos posėdis šaukiamas ne vėliau kaip per 3 darbo dienas nuo paskutinės nustatytos paraiškų pateikimo atrankos konkursui dienos.	
	34. Posėdžiai yra teisėti, kai juose dalyvauja ne mažiau kaip du trečdaliai Komisijos narių. 
	35. Visi klausimai posėdyje aptariami posėdžio darbotvarkėje nustatyta tvarka, jei komisijos nariai bendru sutarimu posėdžio pradžioje nenusprendžia kitaip.
	36. Pradėdami darbą, komisijos nariai privalo pasirašyti konfidencialumo pasižadėjimus ir nešališkumo deklaracijas (Aprašo 3 priedas). 
	37. Už konfidencialumo pasižadėjime ir nešališkumo deklaracijoje nustatytų elgesio normų pažeidimus komisijos nariai ir sekretorius atsako teisės aktų nustatyta tvarka.
	38. Komisijos narys negali turėti privačių interesų, tiesiogiai ar netiesiogiai susijusių su partneriu, kurio paraiška yra svarstoma. Jeigu yra pagrindo manyti, kad komisijos nario dalyvavimas svarstant ir priimant sprendimą dėl konkretaus partnerio paraiškos sukels interesų konfliktą, tas komisijos narys pats arba komisijos pirmininko reikalavimu turi nusišalinti nuo šios procedūros. Į komisijos posėdžio protokolą įrašoma informacija apie galimą interesų konfliktą. Nusišalinus komisijos pirmininkui, komisijos pirmininko pareigas toliau eina komisijos pirmininko pavaduotojas.

V SKYRIUS 
PARAIŠKŲ VERTINIMAS IR PARTNERIŲ ATRANKA

39. Komisijos nariai paraiškas įvertina ne vėliau kaip per 5 darbo dienas nuo paraiškų pateikimo termino pabaigos.
40. Kiekvienas komisijos narys vertina visas gautas paraiškas. 
41. Prieš pradedant paraiškų vertinimą, sekretorius supažindina komisijos narius su paraiškomis, komisijos sudarymo ir darbo organizavimo tvarka, vertinimo anketa, vertinimo kriterijais, aptariami terminai, išdalijamos paraiškos.
42. Paraiškos administracinės atitikties vertinimą atlieka sekretorius, patikrindamas, ar:
42.1. paraišką pateikė partneris, kuris patenka į Aprašo 8 punkte nurodytų subjektų, turinčių teisę būti partneriu, grupę;
42.2. paraiška pateikta iki konkurso skelbime nurodytos paskutinės paraiškų pateikimo dienos ir valandos;
42.3. paraiška pateikta pagal nustatytą formą ir atitinka Aprašo 15 punkte nustatytus reikalavimus;
42.4. paraiška pasirašyta asmens, turinčio teisę veikti partnerio vardu, nurodant vardą, pavardę ir pareigas bei patvirtinta antspaudu, jei tokį antspaudą partneris privalo turėti;
42.5. paraiška pateikta kartu su Aprašo 16 punkte nurodytais dokumentais ar tinkamai patvirtintomis dokumentų kopijomis.
43. Jeigu vertinant paraišką nustatoma, kad ji atitinka ne visus paraiškos administracinės atitikties vertinimo kriterijus, raštu paprašoma pateikti trūkstamą informaciją ir (ar) dokumentus ir (ar) patikslinti paraišką ir nustatomas patikslinimų pateikimo terminas. Šis terminas negali būti ilgesnis kaip 3 darbo dienos. 
44. Nepateikus prašomos informacijos, komisija priima sprendimą atmesti paraišką dėl administracinės atitikties vertinimo kriterijų neatitikimo, neatliekant paraiškos kokybės vertinimo. Apie tai per 3 darbo dienas nuo sprendimo priėmimo komisija informuoja pareiškėją raštu, nurodydama paraiškos atmetimo priežastis.
	45. Paraiškos, kurių administracinė atitiktis įvertinta teigiamai, t.y. projekto paraiška atitinka visus administracinės atitikties vertinimo kriterijus perduodamos komisijai jų kokybei vertinti. 
	46. Komisijos nariai turi įvertinti ir skirti balus už kiekvieną nurodytą aplinkybę:
[bookmark: _Hlk8228996]	46.1. atrankoje dalyvaujančio partnerio darbo patirtį pagalbos asmeniui (šeimai) teikimo srityje;
	46.2. atrankoje dalyvaujančio partnerio darbo patirtį pagalbos (paslaugų) neįgaliesiems teikimo srityje;
	46.3. tikslinės grupės atitiktį Aprašo 4 punkte nurodytiems reikalavimams;
	46.4. planuojamą paslaugų gavėjų skaičių;
	46.5. turimus žmogiškuosius ir materialinius išteklius paslaugoms teikti;
	46.6. paslaugoms teikti planuojamų lėšų pagrįstumą ir realumą;
	46.7. atitiktį Aprašo 10 punkte nustatytiems prioritetams.
47. Įvertinęs paraišką, komisijos narys užpildo Projekto „Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos paraiškų vertinimo anketą (toliau – vertinimo anketa) (Aprašo 4 priedas).
	48. Paraiška galutinai įvertinama, susumavus pagal kiekvieną vertinimo kriterijų skirtus balus. Aukščiausias galimas įvertinimas yra 100 balų. Partnerių, kurių paraiškos surinko mažiau nei 50 balų, nesiūloma įtraukti į projekto partnerių sąrašą. 
	49. Jeigu vertinant paraišką nustatoma, kad ji atitinka ne visus paraiškos kokybės vertinimo kriterijus, komisija raštu paprašo atrankoje dalyvaujančio partnerio pateikti trūkstamą informaciją ir (ar) dokumentus ir (ar) patikslinti paraišką ir nustato patikslinimų pateikimo terminą. Šis terminas negali būti ilgesnis kaip 3 darbo dienos. Tikslinami tik tie paraiškos duomenys, kurių prašo komisija. Jeigu atrankos dalyvis trūkstamos informacijos nepateikia arba pateikta informacija nepakankama, atliekant paraiškos kokybės vertinimą, mažinamas atitinkamo vertinimo kriterijaus balų skaičius.
50. Komisija vertindama projekto paraiškos kokybę turi teisę priimti sprendimą atmesti paraišką, jei:
50.1. atrankoje dalyvaujantis partneris paraiškoje arba jos prieduose pateikė klaidinamą arba melagingą informaciją;
50.2. atrankoje dalyvaujantis partneris bandė gauti konfidencialią informaciją arba daryti įtaką komisijos nariams.
51. Baigę vertinimą, komisijos nariai užpildytas ir pasirašytas paraiškų vertinimo anketas pateikia sekretoriui ir jos toliau saugomos paraiškos byloje.
52. Surinkęs komisijos narių vertinimo išvadas, sekretorius sudaro paraiškų vertinimo suvestines, kuriose apskaičiuoja visų komisijos narių skirtų balų vidurkį ir apibendrina vertinimo rezultatus. 
53. Siūlyme įtraukti partnerius į partnerių sąrašą paraiškos reitinguojamos nuo surinkto aukščiausio iki žemiausio balo.
54. Jeigu paraiškos surenka vienodą balų skaičių, komisija pirmenybę teikia tam atrankos dalyviui, kurio veiklos geografinė aprėptis bei teikiamų paslaugų bei tikslinės grupės mastai yra didesni, todėl jis geriau prisidėtų prie projekto vykdymo.

VI SKYRIUS
KOMISIJOS SPRENDIMAI IR PARTNERIŲ SĄRAŠO SUDARYMAS

55. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamą balsą turi Komisijos pirmininko, o jam nesant – Komisijos pirmininko pavaduotojo ar kito įgalioto Komisijos nario balsas. Jeigu svarstant paraiškas kuris nors komisijos narys nesutinka su daugumos sprendimu, jis turi teisę pareikšti savo atskirą nuomonę, kuri turi būti įrašyta į komisijos posėdžio protokolą.
56. Komisijos sprendimai yra rekomendacinio pobūdžio, partnerių sąrašą, atsižvelgdamas į komisijos siūlymus, tvirtina savivaldybės administracijos direktorius.
57. Komisijos sprendimai įforminami protokolu, kurį pasirašo posėdžio pirmininkas ir sekretorius. 
58. Atranką laimėję partneriai apie sprendimą informuojami raštu per 5 darbo dienas nuo sprendimo priėmimo. Atrinktų partnerių sąrašas skelbiamas Birštono savivaldybės internetinėje svetainėje www.birstonas.lt.
59. Į partnerių sąrašą neįtraukti atrankos dalyviai apie komisijos sprendimą ir tokio sprendimo priėmimo priežastis informuojami raštu per 5 darbo dienas. 
60. Su atranką laimėjusiu partneriu (-iais) Savivaldybės administracija sudaro jungtinės veiklos sutartį, kurioje nustato tarpusavio teises ir pareigas įgyvendinant projektą.
61. Jei atrankos konkursą laimėjęs partneris, įtrauktas į partnerių sąrašą, pasitraukia projekto metu, į jo vietą partnerių sąraše įtraukiamas kitas daugiausiai balų surinkęs partneris, tokio nesant atranka skelbiama iš naujo. 
VII SKYRIUS
BAIGIAMOSIOS NUOSTATOS

62. Komisijos posėdžio darbo organizavimo procedūrinius klausimus, nenumatytus šiame apraše, sprendžia Komisijos pirmininkas.
63. Už atrankos konkursui teikiamų dokumentų ir duomenų teisingumą atsakingi atrankos dalyviai.
64. Komisijos veiklos dokumentai (posėdžių protokolai, susirašinėjimo medžiaga, kiti dokumentai) saugomi savivaldybės administracijoje Lietuvos Respublikos dokumentų ir archyvų įstatymo nustatyta tvarka.
65. Birštono savivaldybės administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka. 

Projekto ,, Paslaugų šeimai plėtojimas Birštono savivaldybėje“ partnerių asmeninio asistento 
paslaugoms organizuoti ir teikti 
atrankos tvarkos aprašo 1 priedas

________________________________________________________________
(paraiškos teikėjo pavadinimas)


Birštono savivaldybės administracijai


PARAIŠKA
DALYVAUTI PROJEKTO „PASLAUGŲ ŠEIMAI PLĖTOJIMAS BIRŠTONO SAVIVALDYBĖJE“ PARTNERIŲ ASMENINIO ASISTENTO PASLAUGOMS ORGANIZUOTI IR TEIKTI ATRANKOS KONKURSE 
_________________
data

	I. INFORMACIJA APIE PARAIŠKOS TEIKĖJĄ:

	Pavadinimas, kodas
	

	Teisinė forma
	

	Kontaktai (adresas, telefono numeris, elektroninio pašto adresas)
	

	Vadovas (vardas, pavardė, telefono numeris, elektroninio pašto adresas)
	

	Kontaktinis asmuo (vardas, pavardė, telefono numeris, elektroninio pašto adresas) 
	

	II. VYKDOMOS VEIKLOS, TURIMOS PATIRTIES APRAŠYMAS

	pateikti informaciją apie šiuo metu vykdomą veiklą, išsamiai aprašyti turimą patirtį pagalbos asmeniui (šeimai) (ypatingai neįgaliesiems) srityje

	III. INFORMACIJA APIE TIKSLINĘ GRUPĘ 

	aprašyti tikslinę grupę (amžius, negalios pobūdis), kuriai bus teikiamos asmeninio asistento paslaugos, nurodyti minimalų paslaugas per visą projekto įgyvendinimo laikotarpį gausiančių asmenų skaičių, teritorinę paslaugų gavėjų aprėptį

	IV. TURIMI IŠTEKLIAI

	Turimi žmogiškieji ištekliai
	Nurodyti darbuotojų, teiksiančių asmeninio asistento paslaugas, kvalifikaciją, skaičių, jų darbo krūvį ir darbo laiko trukmę.

	Turimi materialiniai ištekliai
	Aprašyti paslaugai teikti turimus materialinius išteklius, reikalingą organizacinę įrangą (kompiuteris, telefonas ir kt.), transporto priemones ir kt. 

	V. PROJEKTO VEIKLOS ĮGYVENDINIMO TRUKMĖ (nurodyti trukmę mėnesiais)

	Kita papildoma informacija, susijusi su asmeninio asistento paslaugų teikimu ir teikiama pareiškėjo nuožiūra
	

	VI. SĄMATA:

	Darbo užmokestis (Eur)
	Pateikti pagal atskiras pareigybes.

	Socialinio draudimo įmokos
	

	Prekės ir paslaugos
	Nurodyti prekes ir paslaugas reikalingas veiklų vykdymo užtikrinimui bei  jų išlaidų sumas, jas nurodant atskirose eilutėse 



PRIDEDAMA: 
- partnerio steigimo dokumento kopija (pvz. nuostatai, įstatai, steigimo sutartis) - 		 lapų;
- partnerio darbuotojų, teiksiančių paslaugas, išsilavinimą ir kvalifikaciją įrodantys dokumentai - 		 lapų;
- laisvos formos pažyma, kad nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka; nėra įsiteisėjusio  teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo; yra įvykdęs pareigas, susijusias su mokesčių ir socialinio draudimo įmokų mokėjimu -  	  lapų.
		- kiti dokumentai ir (ar) informacija, galinti padėti vertinti paraišką 	 lapų.


___________________________                     ______________________        _________________________________
(pareigos)                                                            (parašas)                                      (vardas, pavardė)

A.V.





		












Projekto ,, Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos tvarkos aprašo 2 priedas

(Komisijos sekretoriaus konfidencialumo pasižadėjimo forma)

Birštono savivaldybės administracija
__________________________________________________________
(vardas ir pavardė)


KONFIDENCIALUMO PASIŽADĖJIMAS
20_____ m. ____________________ d.

Aš, _____________________________________, pareiškiu, kad tvarkydamas (-a) projekto                           
        (vardas ir pavardė)
,,Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos komisijos dokumentus ir atlikdamas (-a) techninį darbą, susijusį su komisijos posėdžių įforminimu, bei susipažinęs (-usi) su visa iki šio momento prieinama informacija apie partnerių vertinimą ir atranką, pasižadu išlaikyti paslaptyje visą su komisijos darbu susijusią informaciją bei dokumentus (konfidencialią informaciją), taip pat dokumentus, kurie bus parengti komisijos posėdžiuose ar jiems pasibaigus. Užtikrinu, kad minėta informacija bus naudojama tik komisijos posėdžių įforminimo bei partnerių atrankos ir sąrašo sudarymo tikslais, ji nebus atskleista jokiai trečiajai šaliai. Taip pat pasižadu neplatinti jokių man pateiktų rašytinės informacijos kopijų ir originalų.


_______________________					                  ____________________
              (parašas)	 				                                                               (vardas ir pavardė)








Projekto ,, Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos tvarkos aprašo 3 priedas

(Komisijos nario konfidencialumo pasižadėjimo ir nešališkumo deklaracijos forma)
Birštono savivaldybės administracija
_________________________________________________________
(komisijos nario vardas ir pavardė)

KOMISIJOS NARIO KONFIDENCIALUMO 
PASIŽADĖJIMAS IR NEŠALIŠKUMO DEKLARACIJA 

20_____ m. __________________ d.

Aš, _______________________________, dalyvaudamas  projekto ,,Paslaugų šeimai  
                               (vardas ir pavardė)
plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos komisijos darbe,
1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, atliekant partnerių vertinimą ir atranką;
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Pareiškiu, kad man išaiškinta, kad konfidencialią informaciją sudaro:
2.1. vertinimui ir atrankai gautų partnerių paraiškų duomenys ir turinys;
2.2. vertinimo išvados;
2.3. vertinimo rezultatų duomenys;
2.4. kita informacija, susijusi su partnerių atranka, jeigu jos atskleidimas prieštarauja teisės aktams.
3. Patvirtinu, kad atsisakysiu vertinti man pateiktą projekto paraišką, jei paaiškės, kad aš esu paraišką pateikusio partnerio organizacijos narys (-ė); dalyvauju paraišką pateikusios partnerio organizacijos valdymo organų veikloje; esu įtrauktas į planuojamų teikti kompleksinių paslaugų procesą; galiu nesuderinti viešųjų ir privačių interesų ir gali būti šališkas.
4. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.

_______________________					_________________________
                    (parašas)	 				                              (vardas ir pavardė)




Projekto ,, Paslaugų šeimai plėtojimas Birštono savivaldybėje“ partnerių asmeninio asistento paslaugoms organizuoti ir teikti atrankos tvarkos aprašo 4 priedas

					
(paraiškos teikėjo pavadinimas)

PROJEKTO „PASLAUGŲ ŠEIMAI PLĖTOJIMAS BIRŠTONO SAVIVALDYBĖJE“ PARTNERIŲ ASMENINIO ASISTENTO PASLAUGOMS ORGANIZUOTI IR TEIKTI ATRANKOS PARAIŠKŲ VERTINIMO ANKETA

	Eil.
Nr.
	Vertinimo kriterijai
	Maksimalus galimų balų skaičius
	Rekomenduojamos balų ribos
	Skirtų balų skaičius

	1.
	Partneris turi patirties, susijusios su pagalbos asmeniui (šeimai) teikimu:
- turi pakankamai
- neturi
	10
	

10
0
	

	2.
	Partnerio patirtis teikiant pagalbą (paslaugas) neįgaliesiems:
- turi pakankamai
- neturi
	10
	

10
0
	

	3. 
	Tikslinė grupė atitinka Aprašo 4 punkte nurodytus reikalavimus:
- atitinka
- neatitinka
	5
	

5
0
	

	4.
	Planuojamas paslaugų gavėjų skaičius:
- 15 asmenų ir daugiau
- mažiau nei 15 asmenų
- mažiau nei 10 asmenų
	20
	
20
15
5
	

	5.
	Turimi žmogiškieji ištekliai paslaugoms teikti:
- turi (gali užtikrinti) reikiamą darbuotojų skaičių
- neturi ir negali užtikrinti reikiamo
darbuotojų skaičiaus
	10
	

10

0
	

	6.
	Turimi materialiniai ištekliai:
- turi pakankamai
- neturi
	10
	
10
0
	

	7.
	Planuojamų lėšų pagrindimas ir realumas
sąmatoje lėšos  veiklai užtikrinti:
- suplanuotos aiškiai, detaliai ir realiai 
- trūksta aiškumo 
- lėšos suplanuotos neaiškiai ir nerealiai 

	15
	

15-10
9-1
0
	

	8.
	Atitiktis Aprašo 10 punkte nustatytiems prioritetams: 
– atitinka visus prioritetus
– atitinka 2 prioritetus
–	atitinka 1 prioritetą
– neatitinka nė vieno prioriteto
	20
	

20
15
10
0
	

	Bendra balų suma:
	100
	
	

	Komisijos nario išvada ir jos pagrindimas


	



Aukščiausias galimas įvertinimas yra 100 balų. Partnerių, kurių paraiškos surinko mažiau nei 50 balų, nebus siūloma įtraukti į projekto partnerių sąrašą. 


Komisijos narys	 ____________	_____________________
(parašas)	 (vardas ir pavardė)


			
